CELEX: 32020R0267
Language: bg
Date: 2020-02-26 00:00:00
Title: Регламент за изпълнение (ЕС) 2020/267 на Комисията от 26 февруари 2020 година за намаляване на квотата за улов на атлантическа сьомга, отпусната на Полша за 2019 г., поради прекомерен улов през 2017 г.

27.2.2020   
               
               
                  BG
               
               
                  Официален вестник на Европейския съюз
               
               
                  L 56/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/267 НА КОМИСИЯТА
         от 26 февруари 2020 година
         за намаляване на квотата за улов на атлантическа сьомга, отпусната на Полша за 2019 г., поради прекомерен улов през 2017 г.
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Съюза за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално член 105, параграф 4 от него,
         като има предвид, че:
         
                     (1)
                  
                  
                     Квотата за улов на атлантическа сьомга във водите на Съюза от подучастъци 22—31 на ICES (SAL/3BCD-F) за 2017 г. беше отпусната на Полша с Регламент (ЕС) 2016/1903 на Съвета (2).
                  
               
                     (2)
                  
                  
                     След размяната на квоти между Полша и Латвия съгласно член 16, параграф 8 от Регламент (ЕС) № 1380/2013 на Европейския парламент и на Съвета (3) и използването от Полша на механизма за гъвкавост по отношение на квотите в две последователни години съгласно член 15, параграф 9 от посочения регламент, квотата за улов на сьомга за Полша за 2017 г. беше увеличена от 6030 на 13 693 броя сьомга.
                  
               
                     (3)
                  
                  
                     При мисии за проверка, извършени в Полша през 2018 г. в съответствие с Регламент (ЕО) № 1224/2009, Комисията констатира наличие на невярно декларирани данни и непълно декларирани данни за улов, в резултат на което беше установено, че квотата на Полша за улов на атлантическа сьомга през 2017 г. във водите на Съюза от подучастъци 22—31 на ICES е била превишена с 2246 броя сьомга. Тези несъответствия в докладването на състава на улова и степента на прекомерния улов бяха потвърдени по време на няколко мисии за одит и проверка, проведени в Полша през 2018 и 2019 г. в съответствие с Регламент (ЕО) № 1224/2009. Одиторските доклади бяха надлежно представени на Полша и обсъдени с органите на държавата.
                  
               
                     (4)
                  
                  
                     Съгласно процедурата, установена с член 105, параграф 4 от Регламент (ЕО) № 1224/2009, чрез писмо от 11 октомври 2019 г. Комисията проведе консултация с Полша относно количеството на прекомерния улов и относно приспаданията, които трябва да се извършат. Полските органи потвърдиха получаването на това писмо на 11 октомври 2019 г.
                  
               
                     (5)
                  
                  
                     В писмо от 31 октомври 2019 г. полските органи потвърдиха, че през 2017 г. квотата за сьомга на държавата е била надхвърлена с 2246 броя и предложиха това количество да бъде приспаднато от квотата за 2019 г. След горепосочената размяна на квоти квотата на Полша за атлантическа сьомга за 2019 г. е достатъчна за извършване на това приспадане в допълнение към приспадането, извършено поради прекомерен улов през 2018 г. (4).
                  
               
                     (6)
                  
                  
                     Съгласно член 105, параграф 2 от Регламент (ЕО) № 1224/2009, когато степента на прекомерния улов спрямо разрешеното разтоварване е по-малка или равна на 100 тона (както е в случая), се прилага коефициент на умножение от 1,00.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Комитета по рибарство и аквакултури,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Квотата за улов на атлантическа сьомга (Salmo Salar) във водите на Съюза от подучастъци 22—31 на ICES, отпусната на Полша за 2019 г. по силата на Регламент (ЕС) 2018/1628 на Съвета (5), се намалява, както е посочено в приложението към настоящия регламент.
         
         
            Член 2
            Настоящият регламент влиза в сила на седмия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 26 февруари 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 343, 22.12.2009 г., стр. 1.
         
            (2)  Регламент (ЕС) 2016/1903 на Съвета от 28 октомври 2016 г. за определяне на възможностите за риболов на определени рибни запаси и групи рибни запаси, приложими в Балтийско море за 2017 г., и за изменение на Регламент (ЕС) 2016/72 (ОВ L 295, 29.10.2016 г., стр. 1).
         
            (3)  Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).
         
            (4)  Регламент за изпълнение (ЕС) 2019/2095 на Комисията от 29 ноември 2019 г. за намаляване на квотата за улов на атлантическа сьомга, отпусната на Полша за 2019 г., поради прекомерен улов през 2018 г. (ОВ L 317, 9.12.2019 г., стр. 105).
         
            (5)  Регламент (ЕС) 2018/1628 на Съвета от 30 октомври 2018 г. за определяне за 2019 г. на възможностите за риболов на определени рибни запаси и групи рибни запаси, приложими в Балтийско море, и за изменение на Регламент (ЕС) 2018/120 във връзка с определени възможности за риболов в други води (ОВ L 272, 31.10.2018 г., стр. 1).
      
      
         
            ПРИЛОЖЕНИЕ
            
                        
                           Държава членка
                        
                     
                     
                        
                           Код на вида
                        
                     
                     
                        
                           Код на зоната
                        
                     
                     
                        
                           Наименование на вида
                        
                     
                     
                        
                           Наименование на зоната
                        
                     
                     
                        
                           Първоначална квота за 2017 г. (в броя сьомга)
                        
                     
                     
                        
                           Разрешени разтоварвания за 2017 г. (общо адаптирано количество в броя сьомга)
                            (1)
                        
                     
                     
                        
                           Общ улов за 2017 г. (количество в броя сьомга)
                        
                     
                     
                        
                           Използване на квотата, свързано с разрешени разтоварвания
                        
                     
                     
                        
                           Прекомерен улов, свързан с разрешени разтоварвания (количество в броя сьомга)
                        
                     
                     
                        
                           Коефициент на умножение
                            (2)
                        
                     
                     
                        
                           Допълнителен коефициент на умножение
                            (3)
                            (4)
                        
                     
                     
                        
                           Приспадания, които трябва да се приложат през 2019 г. (количество в броя сьомга)
                        
                     
                  
                        
                           PL
                        
                     
                     
                        SAL
                     
                     
                        3BCD-F
                     
                     
                        Атлантическа сьомга
                     
                     
                        Води на Съюза от подучастъци 22—31
                     
                     
                        6030
                     
                     
                        13 693 
                     
                     
                        15 939 
                     
                     
                        116,40 %
                     
                     
                        2246
                     
                     
                        1,00
                     
                     
                        /
                     
                     
                        2246
                     
                  
               (1)  Квоти, с които разполага дадена държава членка съгласно съответните регламенти относно възможностите за риболов, след като са взети предвид размяната на възможностите за риболов в съответствие с член 16, параграф 8 от Регламент (ЕС) № 1380/2013 на Европейския парламент и на Съвета (ОВ L 354, 28.12.2013 г., стр. 22), прехвърлянето на квоти от 2016 г. към 2017 г. в съответствие с член 4, параграф 2 от Регламент (ЕО) № 847/96 на Съвета (ОВ L 115, 9.5.1996 г., стр. 3) и с член 15, параграф 9 от Регламент (ЕС) № 1380/2013 или преразпределението и приспадането на възможностите за риболов в съответствие с членове 37 и 105 от Регламент (ЕО) № 1224/2009.
            
               (2)  В съответствие с член 105, параграф 2 от Регламент (ЕО) № 1224/2009. Приспадане, равно на прекомерния улов * 1,00, се прилага във всички случаи на превишаване до 100 тона включително.
            
               (3)  В съответствие с член 105, параграф 3 от Регламент (ЕО) № 1224/2009 и при условие че степента на прекомерния улов надвишава 10 %.
            
               (4)  Буквата „А“ означава, че е приложен допълнителен коефициент на умножение от 1,5 поради последователен прекомерен улов през 2015, 2016 и 2017 г. Буквата „C“ означава, че е приложен допълнителен коефициент на умножение от 1,5 поради факта, че за рибния запас се прилага многогодишен план.